Luettelo Linnanmäen laitteista
Käytössä olevat laitteet

| Laitteen nimi  (vanha nimi)  | Otettu käyttöön  (valmistettu)  | Pituus- ja ikäraja yksin | Kuva | Muuta |
| --- | --- | --- | --- | --- |
| Autorata  (Car-rata)  | 1965  (Saksa 1964)  | 130 cm |  | Tunnetaan yleisimmin nimellä törmäilyautot. Autoradassa ajetaan ovaalin muotoisella radalla. Autoja yhteensä 15 kpl (2 hlöä / auto). Laitteesta on ollut useita versioita; se on vaihdettu kokonaan uuteen 1981 ja 2007. Autorata sijaitsi pitkään siinä, missä nykyään on Pellen talo. Laite siirrettiin vuonna 2007 Rinkeli-maailmanpyörän alla oleviin tiloihin ja teemoitettiin uudelleen. Paikalla oli aikaisemmin ollut suuri ulkonäyttämö, mutta se purettiin ja uusi pienempi näyttämö rakennettiin vanhan autoradan katoksen sisään ja sen nimeksi annettiin Ohjelmalava. Vuonna 2011 Ohjelmalavakin purettiin. (Gebrüder IHLE Bruschal Autoskooter ES-GP) |
| Helikopteri | 2006  (Italia 2006)  | 120 cm ja 4 vuotta |  | Helikopterikaruselli, jossa etupenkissä istuva lapsi päättää gondolien pyörimissuunnan. Gondoleja laitteessa on yhteensä 6 joista jokaisessa on 4 istumapaikkaa. (BN Performance Rides Elitoys) |
| Hepparata (Ratsastusrata)  | 1982  (Saksa 1982)  | 100 cm |  | 153 metriä pitkä ratsastusrata. Kulkupyörän päälle asennettu epäkesko rengas saa hevoset “laukkaamaan”. Gondoleita eli hevosia 8 kpl. Sijaitsi alun perin Pikajunan vieressä, mutta siirrettiin Hurjakurun tieltä nykyiselle paikalleen 1998. (Gebrüder IHLE Bruschal Derby) |
| HipHop | 2000 (Italia 2000) | 120 cm |  | HipHop-torni nostaa matkustajat kahdeksan metrin korkeuteen ja tekee neljän eri ajo-ohjelman voimin pomppuja. Istumia laitteessa on yhteensä 10. Tornin korkeus on 8 m. Se siirrettiin vuodeksi 2004 Kiepin viereen Tulireen alta. Suomen Tivolissa oli sama laite vuosien 2003 ja 2008 välillä. (Moser's Rides Spring Ride) |
| Hurjakuru | 1998 (Sveitsi 1998) | 140 cm |  | Suomen ensimmäinen koskenlaskurata, jossa on Sammon ryöstö -teema. Tynnyrilauttoja 10 kpl (9 hlöä/lautta). Aiheeltaan Kalevalainen seikkailu. Koski vie myyttisten seutujen poikki Tuonelaan asti. Laitteessa kohdataan muun muassa Kokko-lintu. Samankaltainen laite on Särkänniemessä nimellä Koskiseikkailu. (Intamin Rapids Ride) |
| Hypytin | 2009 (Italia 2009) | 120 cm |  | Laite kuuluu Raketin ja HipHopin kanssa samaan sarjaan ja sijoittuu vauhdiltaan näiden kahden keskelle. Tornin korkeus 12,4 m. Samanlainen laite on Särkänniemessä nimellä Majakka. (Zamperla Sky Tower 15) |
| Kahvikuppikaruselli | 2002  (Saksa 2002)  | 120 cm ja 8 vuotta |  | Nopeasti pyörivä karuselli, jonka gondoleita voi pyörittää itse. Kahvikuppigondoleja 12 kpl (5 hlöä / gondoli). Laite on katoksen alla, joten sitä ei tarvitse sulkea sateen ajaksi. (Mack Rides TeaCup Ride) |
| Kammokuja | 2003 (Englanti 2003) | 10 vuotta |  | Läpikäveltävä kauhukohde, jossa käytetään 3D-laseja. Kohdetta suositellaan yli 12-vuotiaille. (REX Studios) |
| Karuselli (Lasten Karuselli) | 1954 (Saksa 1896) | 100 cm |  | Linnanmäen vanhin laite, saksalainen karuselli, tuli Linnanmäelle vuonna 1954. Karuselliurut soittavat ikiromanttista sävelmää karusellin pyöriessä. |
| Kehrä | 2009  (Italia 2009)  | 140 cm ja 7 vuotta (vain alle 195 cm) |  | Suositun aikaisemman laitteen Enterprisen modernimpi seuraaja. Laitteessa ollaan hetkittäin pää alaspäin ja jalat kohti taivasta ympyrän muotoisella liikeradalla. Gondoleja 20 kpl (2 hlöä / gondoli). Kehrä saapui Linnanmäelle yleisön toivomuksesta, sillä Enterpriseä jäätiin kaipaamaan syvästi. (Emiliana Luna Park Enterprise) |
| Ketjukaruselli | 1977 | 120 cm |  | Ketjujen varassa riippuvat keinut. Istuimia karusellissa on 32 kpl. Laitteita on ollut puistossa useita eri yksilöitä, myös ensimmäisenä vuonna. Nykyinen Ketjukaruselli siirrettiin vuoden 1997 jälkeen Vuoristoradan läheisyyteen Hurjakurun rakennustyömaan alta. |
| Kingi | 2014  (Italia 2014)  | 130 cm ja 10 vuotta (vain alle 195 cm) |  | Kingi nostaa matkustajansa hitaasti tornin huipulle 75 metrin korkeuteen ja pudottaa yllättäen alas. Vapaapudotustornissa on istuimia 24 kpl. Kingissä on oma teemamusiikkinsa, joka soi laitteen pyöriessä. (Moser's Rides Gravity Tower) |
| Kirnu | 2007  (Sveitsi 2007)  | 140 cm (vain alle 195 cm) |   | Teräksinen Zac Spin -vuoristorata, jonka huippunopeus on 60 km/h. Tornin korkeus on 25,4 m ja pituutta radalla on 147 m. Käytettävissä on kaksi vaunua (8 hlöä / vaunu). (Intamin Zac Spin Coaster) |
| Kyöpelinvuoren hotelli  (Kummitusjuna, Kauhulinna)  | 2013  (Italia, Englanti 2013)  | 120 cm ja 10 vuotta |  | Tunnetaan yleisimmin kummitusjunana. Vaunuja 10 kpl (4 hlöä / vaunu). Radan pituus 100 metriä. Laite korvasi pitkäaikaisen kummitusjunan, joka oli Linnanmäellä avajaisvuodesta 1950 vuoteen 2012. (Gosetto Dark Ride) |
| Linnunrata eXtra (Space Express, Linnunrata) | 2000 (Saksa 2000)  Uudistettu 2016 | 120 cm ja 6 vuotta (vain alle 195 cm) |   | Avaruusteemainen sisävuoristorata, joka on rakennettu vanhan vesitornin sisälle. Junia 1 kpl (20 hlöä / juna). Radan pituus 300 m. Vuonna 2016 laitteeseen tuli mahdollisuus käyttää ajon aikana virtuaalitodellisuuslaseja. (Zierer Force Custom) |
| Lohikäärme (Dragon) | 1998 (Saksa 1991) | 130 cm |  | Lohikäärme pyörittää matkustajansa kolmen vuoren ja notkon yli, eteen- ja taaksepäin. Lohikäärme ostettiin käytettynä, aikaisemmin laite oli Planet FunFunissa Keravalla. Laite sijaitsi vuoteen 2003 Tulireen paikalla, jonka jälkeen siirrettiin nykyiselle paikalleen. (Zierer Sea Storm) |
| Magia | 2017 (Italia 2017) | 140 cm |  | Kesän 2017 uutuus kieputtaa kävijöitä kovaa vauhtia ympäri nousten samalla korkealle. Magia on Kiepin korvaaja. (Technical Park Heavy Rotation) |
| Maisemajuna (Monorail) | 1979 (Saksa 1979) | 7 vuotta |  | Hydraulimoottorien vetämät junat kiertävät yläilmoissa puiston ympäri. Suomen ainoa Monorail. (Gebrüder IHLE Bruschal Monorail) |
| Muksupuksu (Pienoisrautatie) | 1967 (Saksa 1967) | vain alle 140 cm |  | Junarata kiertää Linnanmäen vesitornin ympäri. Junavaunuja 3 kpl (8 hlöä / vaunu). Radan pituus 215 m. Maksuton laite. (Zamperla Rio Grande) |
| Mustekala  (Polyp)  | 1985  (Saksa 1985)  | 120 cm ja 8 vuotta |  | Mustekala pyörittää matkustajia lonkeroissaan ylös, alas ja ympäri. Eri suuntiin pyörivät laite ja torni tekevät laitteen liikkeestä aaltoilevan. Laite on manuaalisesti ajettava, joka tarkoittaa, että jokainen ajo aina hiukan erilainen. Gondoleja 25 kpl (2 hlöä / gondoli). Laite siirrettiin vuonna 2002 Kahvikuppikarusellin alta Breakdancen paikalle, joka poistui puistosta. Vuonna 2010 laite siirtyi entiseltä paikaltaan pois Ukon tieltä uudelle Pluto-alueelle Hypyttimen viereen. (Schwarzkopf Monster III) |
| Panoraama (Panorama) | 1987 (Sveitsi 1987) | 100 cm |  | Panoraama-näköalatornista voi katsella Helsingin maisemia 53 metrin korkeudesta. Istumapaikkoja 32 kpl. (Intamin Gyro Tower) |
| Pellen Talo | 2018 (Italia 2018) | 120 cm ja 4 vuotta |  | Vekkulan kaltainen hupitalo, jossa on paljon erilaisia efektejä. Laitteen oli tarkoitus poistua Linnanmäeltä vuonna 2021 ja siirtyä sitten Tivoli Seiterän laitevalikoimaan. Koronaviruksen aiheuttama poikkeustilan vuoksi suunnitelma muuttui ja Pellen Talo on kuitenkin Linnanmäellä vielä vuonna 2024. (Gosetto Fun House) |
| Pienoiskaruselli | 1966 (Italia 1966) | vain alle 140 cm |  | Karusellissa voi matkustaa moottoripyörillä, urheiluautoilla sekä paloautoilla. Istuimia yhteensä 48; 8 neljän hengen autoa, yksi kahden hengen auto, 4 moottoripyörää sekä paloauto kahdeksalle hengelle. Maksuton laite. (Spaggari & Barbieri) |
| Pikajuna  (City Express)  | 1990  (Saksa 1990)  | 130 cm ja 10 vuotta |  | Pikajunarata, junassa istumapaikkoja 38 kpl. Radan korkeus 7 m, pituus 293 m, nopeus 40 km/h. Laitetta uudistettiin vuonna 2010. (Mack Rides Powered Coaster) |
| Pilotti | 2010 (Italia 2010) | 140 cm |  | Lasten lentokoneaiheinen huvirata, jonka vaunut kieppuvat ja kaartelevat mutkikkaalla radalla. Neljä lentokonetta, joihin mahtuu kaksi aikuista ja kaksi lasta. Maksuton laite. (Technical Park Baby Aviator) |
| Poppis | 2016 (Italia 2016) | 120 cm ja 6 vuotta |  | Poppis on koko perheen huvipuistolaite, jossa tornin ympäri vauhdikkaasti kiertävät istuimet nousevat ja laskevat. Kävijät saavat itse säädellä istuimien pyörimistä ohjaimen avulla. Poppiksessa on oma teemamusiikkinsa, joka soi laitteen pyöriessä. (Gosetto Party Dance) |
| Propelli | 2016 (Italia 2016) | 120 cm |  | Propellissa kävijät valitsevat itse oman lentokorkeutensa polkemalla polkimilla istuimien pyöriessä vauhdikkaasti tornin ympäri. Maksuton laite kaudesta 2025. (Zamperla Magic Bikes 8) |
| Raketti (Space Shot) | 1999 (Yhdysvallat 1999) | 140 cm (vain alle 195 cm) |  | Raketti vie kävijän 60 metrin korkeuteen 2,5 sekunnissa. Raketin korkeus on 60 m ja kiihtyvyys 4 G. Istuimia 12 kpl. Raketti on Enterprisen korvaaja ja tuli samalle paikalle. (S&S Space Shot) |
| Rekkaralli | 1995 (Italia 1995) | 100 cm |  | Rauhallinen autorata, jossa liikutaan rekoilla. Autoja 6 kpl (4 hlöä / auto) – aikuisille on tilaa takapenkillä. (Zamperla Convoy) |
| Rinkeli | 2006 (Italia 2006) | 130 cm ja 7 vuotta |  | 35 metriä korkea maailmanpyörä, istumapaikkoja 144 kpl. Korvasi entisen Helsinki-pyörän, joka siirtyi Tykkimäelle. Rinkeli on noin 35 metriä korkea eli 11 metriä edeltäjäänsä korkeampi. Laitteessa on 24 gondolia, ja sen kyytiin mahtuu samanaikaisesti 144 matkustajaa. Tunnissa laitteen kapasiteetti on noin 1 700 matkustajaa. Nimensä Rinkeli sai yleisöäänestyksessä, joka pyöri Linnanmäen internetsivuilla talvella 2005–2006. Maailmanpyörää ryhdyttiin pystyttämään maaliskuun puolivälissä, ja se otettiin käyttöön huvipuiston avauduttua perjantaina 28. huhtikuuta 2006. (Technical Park Ferris Wheel 35 MT) |
| Rumpukaruselli (Rummut) | 1991 (Italia 1991) | 4 vuotta |  | Rumpukaruselli muistuttaa toiminnaltaan Mustekalaa, mutta se on tarkoitettu lapsille. Gondoleja 6 kpl (4 hlöä / gondoli). Laite sijaitsi aiemmin Peacockin edessä. Maksuton laite. (SBF Rides Clown Cups) |
| Salama | 2008 (Saksa 2008) | 140 cm (vain alle 195 cm) |  | Vuoristorata, jossa vaunu pyörii vaakatasossa ympyrää ja kuljettaa neljää matkustajaa. Vaunuja 6 kpl. Radan pituus 420 m. Huippunopeus 60 km/h. Laite myötäilee Kalevala-teemaa ja on rakennettu Hurjakurun päälle. (Maurer Rides Xtended SC 3000) |
| Swingi | 2024 (Sveitsi 2024) | 130 cm ja 7 vuotta (vain alle 200 cm) |  | Swingi avattiin vuonna 2024 entisen Kieputtimen paikalle. Laitteessa on 40 istuinta. Swingissä on oma teemamusiikkinsa, joka soi laitteen pyöriessä. (Intamin Gyro Swing) |
| Taiga | 2019 (Sveitsi 2019) | 140 cm (vain alle 195 cm) |   | Vuoden 2019 uutuuslaite Taiga on Suomen nopein vuoristorata ja yksi Euroopan suurimmista. Se menee neljä kertaa pää alaspäin ja tekee tiukkia mutkia. Pituutta radalla on noin 1,1 kilometriä, vauhtia korkeimmillaan 106 km/h. Laite on noin 56 metriä korkea. Taigassa on oma teemamusiikkinsa, joka soi laitteen laituri- ja jonotusalueella. (Intamin LSM Launch Coaster) |
| Taikasirkus | 2005  (Englanti 2005)  | 120 cm |  | Taikasirkuksessa voi katsella liikkuvia hahmoja gondolin kyydistä. Gondoleissa on tilaa kahdelle henkilölle. Laite tuli Nukketalon tilalle. (W.G.H. Transportation Engineering Suspended Dark Ride) |
| Tulireki | 2004 (Saksa 2004) | 140 cm ja 8 vuotta |  | Metallirakenteinen vuoristorata, jossa lasketaan 336 metriä mutkia kallistuvissa vaunuissa. Vaunuja 4 kpl (6 hlöä / vaunu). Erikoisuutena ovat kallistuvat vaunut. (Mack Rides E-Motion Coaster) |
| Ukko | 2011 (Saksa 2011) | 140 cm (vain alle 200 cm) |   | Vuoristorata, jonka 150 metriä pitkä rata vie ensin 50 metrin korkeuteen, kieputtaa matkustajia ylösalaisin ja syöksyy 105 kilometrin tuntinopeudella alas. Vaunuja 2 kpl (6 hlöä / vaunu). Huippunopeus n. 105 km/h. Ukko on myös Suomen korkein vuoristorata. (Maurer Rides SkyLoop XT 150) |
| Vankkuripyörä (High Chaparral) | 1996 (Italia 1996) | 100 cm |  | Villi länsi -teemainen lasten maailmanpyörä. Vankkureita 6 kpl (4 hlöä / vaunu). Maksuton laite. (Zamperla Mini Ferris Wheel) |
| Viikinkilaiva (Viking) | 1981 (Saksa 1981) | 120 cm |  | Viikinkilaiva, jossa on 40 istuinta. Samanlainen laite on myös Särkänniemessä. Laite on manuaalisesti ajettava, joka tarkoittaa, että jokainen ajo aina hiukan erilainen. Laite siirrettiin Hurjakurun viereen vuodeksi 2002, sillä Merimaailma rakennettiin sen paikalle. (Zierer Viking) |
| Vuoristorata | 1951 (Suomi 1951) | 140 cm |   | 24 metriä korkea ja 960 metriä pitkä puinen vuoristorata, jonka on suunnitellut tanskalainen Valdemar Lebeck. Laite on suora kopio tanskalaisen Bakkenin huvipuiston Rutschebanen-vuoristoradasta. Laitteen jarruttamisesta vastaavat junien mukana kulkevat jarrumestarit. Vaunujen suurin nopeus 60 km/h, tuntikapasiteetti on 1 500 henkilöä. Vuoristorata on Linnanmäen suosituin laite. |